CELEX: E2015P0004
Language: fi
Date: 2015-01-28 00:00:00
Title: Islannin rahoituspalveluyhdistyksen 28 päivänä tammikuuta 2015 EFTAn valvontaviranomaista vastaan nostama kanne (Asia E-4/15)

30.4.2015   
            
            
               FI
            
            
               Euroopan unionin virallinen lehti
            
            
               C 143/9
            
         Islannin rahoituspalveluyhdistyksen 28 päivänä tammikuuta 2015 EFTAn valvontaviranomaista vastaan nostama kanne
   (Asia E-4/15)
   (2015/C 143/10)
   Islannin rahoituspalveluyhdistys, asiamiehinään Hans-Jörg Niemeyer, asianajaja, ja Christian Kovács, asianajaja, Hengeler Mueller, Square de Meeûs 40, 1000 Brussels, Belgium, nosti 28. tammikuuta 2015 EFTAn tuomioistuimessa kanteen EFTAn valvontaviranomaista vastaan.
   Kantaja vaatii, että tuomioistuin
   
               1.
            
            
               kumoaa EFTAn valvontaviranomaisen 16 päivänä heinäkuuta 2014 tekemän päätöksen 298/14/COL (EUVL C 400, 13.11.2014, s. 13) lopettaa Icelandic Housing Financing Fundille (Íbúðalánasjóður) myönnettyä voimassa olevaa tukea koskevan asian käsittely, ja
            
         
               2.
            
            
               määrää EFTAn valvontaviranomaisen maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantaja, Islannin rahoituspalveluyhdistys (”SFF”), edustaa kaikkia rekisteröityjä rahoitusalan yrityksiä Islannissa, mukaan lukien yleis-, investointi- ja säästöpankit sekä vakuutus-, leasing-, arvopaperi- ja korttiyhtiöt. Sen tavoitteena on edistää Islannin rahoitusalan yritysten kilpailuun pohjautuvaa toimintaympäristöä ja ajaa näiden yritysten etua kansainvälisesti.
            
         
               —
            
            
               Nyt käsiteltävässä asiassa on kyse vaatimuksesta kumota EFTAn valvontaviranomaisen tekemä päätös lopettaa Icelandic Housing Financing Fundille (”HFF”) myönnettyä voimassa olevaa tukea koskevan asian käsittely.
            
         Kantaja esittää, että EFTAn valvontaviranomainen
   
               —
            
            
               on virheellisesti olettanut HFF:lle myönnetyn tuen olevan voimassa olevaa tukea kun se todellisuudessa on uutta tukea,
            
         
               —
            
            
               ei ole päätöksessään esittänyt riittäviä perusteita päätelmilleen ja on niin ollen rikkonut valvontaviranomaisen ja tuomioistuimen perustamisesta tehdyn EFTA-valtioiden sopimuksen 16 artiklaa vastaan,
            
         
               —
            
            
               on tehnyt ilmeisen virheen ETA-sopimuksen 59 artiklan 2 kohdan tulkinnassa.